 Wafdigii waxa ay ku laabteen reerahoodii waxa ayna ka qariyeen xaqiiqadii oo dagaal ayey ku cabsi geliyeen, waxa ayna u sheegeen in uu Rasuulku SCW amray in ay joojiyaan sinada, khamriga, ribada iyo xumaanta oo dhan haddii kale uu la dagaallamayo, markaas ayey reer Thaqiif ficiloodeen oo labo beri ama saddex beri sugayeen oo diyaar u ahaayeen dagaal hase yeeshee markii dambe ayaa Alle qulubtoodii ku riday baqdin iyo argagax, waxa ayna wafdigii ku dheheen noqda oo u oggolaada Rasuulka SCW waxa uu rabo, markaas ayey nimankii wafdiga ahaa u sheegeen xaqiiqdii iyo wixii ay kula soo heshiiyeen Rasuulka SCW, reer Thaqiifna islaamkii ayuu qaatay. 